Ахархойн латтан юкъаметтигаш хийцаран процесс чекхъелира XVI бӀешарахь: ахархойн лаьттаца йолу уьйр хадийра. Хьалха ахархоша леладора феодалийн бакъон тӀехь латтош долу шайн латта; хӀинца уьш дукхахберш лаьхкира шайн дакъош тӀиера, юкъарчу латтанийн бакъонаш дӀаевлира. Царех доккхаха долу декъана юьртабахаман алапах болх бен белхалой хила бийзира. Цуьнца цхьаьна кхуьура маьрша ахархойн бахам чӀагӀбаларан процесс, иза капиталистийн гуран чуюллуш яра, оцу гӀуллакхо кхоьллира дикка чкъор хьалдолу ахархойн-арендаторийн (йоменийн).